***ΑΡΧΑΪΚΗ ΕΠΟΧΗ - "ΤΑ ΓΡΑΜΜΑΤΑ - Η ΤΕΧΝΗ"***

**ΤΑ  ΓΡΑΜΜΑΤΑ**

 

**Ποίηση :**   οι Έλληνες στα αρχαϊκά χρόνια ασχολούνται με την επική ποίηση, τη διδακτική και τη λυρική.

**Επική ποίηση :** περιγράφει κατορθώματα ηρώων, όπως στην Ιλιάδα και την Οδύσσεια του Ομήρου.

**Διδακτική ποίηση** : δίνει συμβουλές για τη ζωή και τη συμπεριφορά των ανθρώπων. Διδακτική ποίηση γράφει ο Ησίοδος στο έργο του Έργα και Ημέραι.

**Λυρική ποίηση :**  παρουσιάζει τα συναισθήματα των ανθρώπων και τραγουδιέται με τη συνοδεία μουσικής. Τέτοιου είδους ποιήματα έγραψαν ο Σιμωνίδης και η Σαπφώ.

Την ίδια εποχή :  αναπτύσσονται διάφορες επιστήμες, όπως η φιλοσοφία, η γεωγραφία, τα μαθηματικά. Επιστήμονες όπως ο Θαλής και ο Πυθαγόρας προσπάθησαν να εξηγήσουν τον κόσμο γύρω τους με βάση τη λογική.

 

**Η  ΤΕΧΝΗ**

Οι Έλληνες στα αρχαϊκά χρόνια ασχολούνται με την  τέχνη και κατασκευάζουν :

a) λίθινους ναούς και β) λίθινα αγάλματα σε φυσικό και υπερφυσικό μέγεθος γ) αγγεία

Αξιοσημείωτη είναι επίσης η επίδραση της τέχνης της Ανατολής και της Αιγύπτου στην ελληνική αρχαϊκή τέχνη.

1. Οι ναοί : χτίζονται με πέτρα και μάρμαρο και είναι δύο ειδών : δωρικοί ή ιωνικοί. Ξεχωρίζουν προπάντων από τους κίονες. Ο δωρικός είναι πιο κοντός, βαρύς και αυστηρός, ενώ ο ιωνικός είναι ψηλότερος, κομψότερος με πλούσια διακόσμηση στην επάνω απόληξή του –στο κιονόκρανο–, που αναγνωρίζεται εύκολα από τις έλικες στις οποίες καταλήγει.

2. Τα αγάλματα : είναι οι κούροι (άνδρες) και οι κόρες (γυναίκες) Οι νεαροί άνδρες – κούροι– παριστάνονται ορθοί, γυμνοί, με καλογυμνασμένα σώματα και πλούσια μαλλιά ˙ οι νεαρές κοπέλες – κόρες – ορθές, κομψά ντυμένες, καλοχτενισμένες, στολισμένες με πλήθος κοσμημάτων.



3. Τα αγγεία :  είναι μελανόμορφα (οι μορφές τους είναι βαμμένες μαύρες) ή ερυθρόμορφα (οι μορφές τους είναι βαμμένες κόκκινες)

